2026/2027 Cziráki Lajos megyei komplex képzőművészeti tanulmányi verseny kiírása

TÁJÉKOZTATÓ A CZIRÁKI LAJOS MEGYEI KOMPLEX KÉPZŐMŰVÉSZETI TANULMÁNYI VERSENYRŐL
A 2026/2027-es tanévben a versenyt a
Széchenyi István Egyetem
Tánc- és Képzőművészeti Általános Iskola, Szakgimnázium és Kollégium
 hirdeti meg.
A tanulók négy kategóriában versenyeznek, mindegyik kategóriában egyfordulós a verseny.
Kategóriák:
I. kategória: 1–4. évfolyamos tanulók
II. kategória: 5–6. évfolyamos tanulók
III. kategória: 7-8. évfolyamos tanulók
IV. kategória: 9–13. évfolyamos tanulók
Az emelt óraszámban tanulók munkáit minden kategóriában külön értékeljük az általános tanrendben tanulókétól.

TÉMÁK AZ ÁLTALÁNOS ISKOLÁK TANULÓI SZÁMÁRA
1–4. ÉVFOLYAMON 
Választható témák: A VÍZ
A témával kapcsolatos átélt élmények ábrázolása, hallott, olvasott történetek, mesék, mondák, versek illusztrálása, vizuális megjelenítése.
Formai követelmény: egy tanuló egy 50x70 cm-es méretű tablón, legalább két, különböző technikával készült munkát küldjön be.
5–6. ÉVFOLYAMON
Választható témák:
1.Magyarország vízi élővilágának bemutatása
Magyar folyók és tavak élővilága (madarak, emlősök, kétéltűek, hüllők, halak). Készülhetnek tanulmányrajzok, vázlatok, mozgásfázisok az állatokról.
Formai követelmény: egy tanuló egy 50x70 cm-es, vagy egy 70x 100 cm-es méretű tablón, legalább két, különböző technikával készült, portfóliószerű munkát küldjön be.
A rajz mellé tárgyalkotás is tartozik.
Formai követelményei: 3D-s látvány létrehozása cipősdobozban. Az alkotás kapcsolódjon a tanuló tablóján bemutatott képi világhoz.
Ajánlott forma: dioráma/ art box. Megvalósításának technikai megkötése nincs.
Mindenképpen levehető tetejű cipősdobozban kérjük a munkákat! Fontos, hogy a pályázó adatai (lsd.: a tablón feltüntetett adatoknál) a doboztetőn és a doboz oldalán is szerepeljenek! A cipősdoboz méretében megkötés nincs.
2. Korstílusok gyermekszemmel (az őskortól a reneszánszig)
Formai követelmény: egy tanuló egy 50x70 cm-es vagy egy 70x 100 cm-es méretű tablón, legalább két, különböző technikával készült portfóliószerű munkát küldjön be, amely a tanult művészettörténeti kor, annak egy témakörének sokféle technikával, sajátos szemszögből való feldolgozását mutatja be.
A rajz mellé tárgyalkotás is tartozik.
Formai követelményei: 3D-s látvány létrehozása cipősdobozban. Az alkotás kapcsolódjon a tanuló tablóján bemutatott képi világhoz.
Ajánlott forma: dioráma/ art box. Megvalósításának technikai megkötése nincs.
Mindenképpen levehető tetejű cipősdobozban kérjük a munkákat! Fontos, hogy a pályázó adatai (lsd.: a tablón feltüntetett adatok) a doboztetőn és a doboz oldalán is szerepeljenek! A cipősdoboz méretében megkötés nincs.
7–8. ÉVFOLYAMON:
Választható témák:
1.Akvadukt/csatornahíd, vízvezeték, híd tervezése
Bemutathatók az elképzelt akvaduktok, vízvezetékek, hidak perspektivikus szerkesztése, látványtervek, nézeti rajzok.
Formai követelmény: egy tanuló egy 50x70 cm-es vagy egy 70x 100 cm-es méretű tablón, legalább két, különböző technikával készült, portfóliószerű munkát küldjön be.
2.Barangolás a művészettörténeti korokban: a barokktól napjainkig
Formai követelmény: egy tanuló egy 50x70 cm-es vagy egy 70x 100 cm-es méretű tablón, legalább két, különböző technikával készült portfóliószerű munkát küldjön be, amely a tanult művészettörténeti kor, annak egy témakörének sokféle technikával, sajátos szemszögből való feldolgozását mutatja be. Felhasználhatók művészettörténeti, iparművészeti, technikatörténeti ismeretek, gyűjtőmunkák. A számítógépes ismeretekkel rendelkező tanulók alkalmazhatják ezeket az ismereteiket is.
ADATOK FELTÜNTETÉSE AZ ALKOTÁSOKON
Kérjük, hogy a tablók elején jól látható módon tüntessétek fel:
· a tanuló nevét,
· a tanuló évfolyamát,
· a tanuló iskoláját,
· a tanuló felkészítő tanárának nevét.
Az emelt óraszámban tanulóknál, kérjük, hogy ezt is jelezzék!
Az értékelésnél a zsűri a tablók és a tárgyak esetében is a vizuális megfigyeléseknek, az elemzéseknek a mélységét, a vizuális információk megjelenítésének igényességét, minőségét, sokoldalúságát, a tanuló kifejezőkészségét, kreativitását, anyagalakító-, tárgyalkotó képességét veszi figyelembe.


 A KÖZÉPFOKÚ ISKOLÁK TANULÓI SZÁMÁRA
Idei téma:
A víz

A téma választható területei és feladatai:
 1. Képzőművészeti alkotás
Készítsen illusztrációt/ illusztrációsorozatot, amelyben művészi formában fejezi ki a témával kapcsolatos érzéseit, ismereteit, mondanivalóját.
A műfajok, anyagok és technikák közül szabadon választhat.
Az alkotások mérete 50X70 cm/ 70X100 cm, kiállításkész állapotban!
2.Kommunikatív tervezés
Tervezzen könyvborítót olyan kötethez, amely a vízhez kapcsolódik (lehet irodalmi alkotás (regény, verseskötet), vagy művészeti album borítója is).
A terv lehet szabadkézi és/vagy számítógéppel készített. 
Az alkotások mérete 50X70 cm/ 70X100 cm, kiállításkész állapotban!
[bookmark: _9141mtsq9glm]3. Iparművészet, téralakítás
[bookmark: _7mox9wckdkls]Tervezzen olyan tárgyat, eszközt (használati tárgy, öltözék, ékszer stb.) amely a „víz” hívószóra reflektál.
Beadandó a tervezett tárgy/tárgyak látszati képe, terve (az anyagok és szerkezet jelölésével) valamint legalább egy tárgy, vagy térbeli modellje. A terv szerint felhasználandó anyagok, eszközök és technikák közül szabadon választhat.

4. Fotó
Készítsen fotót/ fotósorozatot, amelyben művészi formában fejezi ki a témával kapcsolatos érzéseit, ismereteit, mondanivalóját.
Az alkotások mérete 50X70 cm/ 70X100 cm, kiállításkész állapotban!

ADATOK FELTÜNTETÉSE AZ ALKOTÁSOKON
Kérjük, hogy a tablók elején jól látható módon tüntessétek fel:
· a tanuló nevét,
· a tanuló évfolyamát,
· a tanuló iskoláját,
· a tanuló felkészítő tanárának nevét.
Az emelt óraszámban tanulóknál, kérjük, hogy ezt is jelezzék!
Az értékelésnél a zsűri a tablók és a tárgyak esetében is a vizuális megfigyeléseknek, az elemzéseknek a mélységét, a vizuális információk megjelenítésének igényességét, minőségét, sokoldalúságát, a tanuló kifejezőkészségét, kreativitását, anyagalakító-, tárgyalkotó képességét veszi figyelembe.



NEVEZÉS MÓDJA
Egy tanuló csak egy pályázati anyaggal pályázhat.
1. A nevezés az alábbi linken tehető meg, kitöltése kötelező, hiányában nem tudjuk fogadni a pályamunkákat:
https://docs.google.com/forms/d/1kbREfaTlpKTT18Oaf4ilbdi0Q1w6aXA-U_QMTFOGFXw/edit
2. Iskolánként/ csomagonként nyomtatott leltári lapot is kérünk a munkák mellé helyezni (lsd. csatolmányként: Leltári lap)
Beküldési határidő minden kategória esetében: 2027. február 5. (péntek)
A díjkiosztó várható időpontja: 2027. március 18-19. (csütörtök-péntek)

A pályamunkákat a következő címre kérjük küldeni postán vagy személyesen:
Széchenyi István Egyetem Tánc- és Képzőművészeti Általános Iskola, Szakgimnázium és Kollégium, 9023 Győr, Szabolcska u. 5., Asbóth Anna nevére (portán hagyható).
További tájékoztatás kérhető a verseny szervezőjétől: Asbóth Anna +3630/677-6225,
email: czirakirajzverseny@gmail.com

